 Eelnõu
NARVA LINNAVOLIKOGU
OTSUS

Projekti „Vestervalli 17 üürimajade ehitamine“ teostaja määramine ning oma- ja sildfinantseeringu kinnitamine
1. ASJAOLUD JA MENETLUSE KÄIK
Narva Linna Arenduse ja Ökonoomika Amet koostöös Narva Linnavalitsuse Linnamajandusameti ja Narva Linnavalitsuse Arhitektuuri- ja Linnaplaneerimise Ametiga valmistab ette projekti „Vestervalli 17 üürimajade ehitamine“ (edaspidi projekt). Projekti taotlust on plaanis esitada meetmesse „Suuremate linnapiirkondade arendamine“ toetuse saamiseks. Meetme taotlusvoorus toimub projektide esitamine kahes etapis. Esmalt taotlejailt projekti ettepanekuid, seejärel hindab piirkondlik hindamiskomisjon esitatud ettepanekuid lähtudes piirkondade arengustrateegiast tulenevatest eesmärkidest. Ettepanekute hindamise järel koostatakse tegevuskava, mille alusel saab esitada taotlusi. Projekti ettepanekute esitamise tähtaeg on 31.10.2023.a.

Toetust antakse projektile, mille tegevustega arendatakse jätkusuutlikku elamufondi, sealhulgas kaasajastatakse korterelamute avalikke õuealasid, rajatakse tugitaristu uute korterelamuarenduste juurde, või ehitatakse üürimaju.  Projekti maksimaalne toetuse osakaal on 70 protsenti abikõlblike kulude maksumusest. Kohalikule taristule antava investeeringuteks ette nähtud abi maksimaalne summa ei tohi ületada abikõlblike kulude ja investeeringu tegevuskasumi vahet. Tegevuskasum tuleb abikõlblikest kuludest asjakohaste prognooside alusel eelnevalt maha arvata. 
Projekti „Vestervalli 17 üürimajade ehitamine“ (edaspidi projekt) ettevalmistamiseks on 2023.aastal koostatud Narva munitsipaalelamute projekti teostatavuse ja tasuvuse analüüs sh finantsanalüüs.  

Projekti elluviimine on planeeritud 2023.-2026. aastatele. Narva Linna Arenduse ja Ökonoomika Amet, Narva Linnavalitsuse Linnamajandusamet ja Narva Linnavalitsuse Arhitektuuri- ja Linnaplaneerimise Amet on projekti partnerid.  
2023.aastal on alustatud Vestervalli 17 munitsipaalelamute (üürimajade) arhitektuurivõistlusega, võistluse tulemused selguvad sügisel 2023. Arhitektuurikonkurssi läbiviimiseks rahalised vahendid summas 35 000 eurot on ette nähtud Narva linna 2023.a. eelarves. Arhitektuurivõistluse korraldamise eest vastutab Narva Linnavalitsuse Arhitektuuri- ja Linnaplaneerimise Amet. Seejärel alustatakse Vestervalli 17 üürimajade projekteerimistöödega (2023 aasta lõpus), projekteerimistööd teostatatakse 2024.aastal. Projekteerimistööde hankimiseks rahalised vahendid summas 300 000 eurot on ette nähtud Narva linna 2023. eelarves. Projekteerimistööde eest vastutab Narva Linna Arenduse ja Ökonoomika Amet.
Projekti tegevused 2025-2026 aastatel:

Vestervalli 17 üürimajade ehitamine sh ehitustöödega kaasnevad tööd (sh hangete ettevalmistamine ja korraldamine, tööprojekti koostamine, omanikujärelevalve, ehitusjuhtimine, autorijärelevalve jms - 2024-2026 aastatel. Ehitustööde eest vastutab Narva Linnavalitsuse Linnamajandusamet.
Projekt on vastavuses kehtiva Narva linna arengukava 2035 strateegilise eesmärgiga 1: Narva on rohelist eluviisi toetav linn: Tegevussuund 1.3: Linna elamufond ja avalikud hooned on energiasäästlikud; tegevus: uute munitsipaalelamute ehitamine (sh arhitektuurivõistluste korraldamine), sh: - Vestervalli 17 üürimajade ehitamine. Narva linna arengukava tegevuskava kohaselt tegevuse eest vastutab Narva Linnavalitsuse Linnamajandusamet.
Projekti eeldatav eelarve on kuni 9 933 854 eurot, millest omafinantseering moodustab  kuni 3 774 866 eurot, sh laenuvahendid summas 3 749 866 eurot ja linna põhieelarvest korraldus- ja projektijuhtimiskulud summas 25 000 eurot.
Linnavolikogu otsusega on vaja kinnitada projekti oma- ja sildfinantseering ning määrata projekti teostaja (juhtiv partner).
Projekti omafinantseerimise ja sildfinantseerimise summad aastate lõikes kajastatakse Narva linna arengukavas sh eelarvestrateegias.
Projekti eeldatav omafinantseerimise ja sildfinantseerimise vajadus aastate kaupa on järgmine (juhul, kui aasta lõpus jäävad kasutamata vahendid, viiakse see üle järgmisele aastale):

	
	2024
	2025
	2026

	Omafinantseerimine laenu arvelt
	0,00 
	1 784 866
	1 965 000

	Omafinantseerimine põhieelarvest
	5 000
	12 500
	7 500

	Sildfinantseerimine (laen)
	0,00
	1 200 000
	1 200 000


2. ÕIGUSLIKUD ALUSED
2.1. Vastavalt kohaliku omavalitsuse korraldamise seaduse (KOKS) § 22 lõike 1 punktile 8 kuulub volikogu ainupädevusse laenude ja teiste varaliste kohustuste võtmine.

2.2. Vastavalt KOKS § 371 lõikele 2 arengukava ja eelarvestrateegia on aluseks kohaliku omavalitsuse üksuse eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuse taotlemisel. 

3. OTSUS
3.1 Lubada Narva Linnavalitsuse Linnamajandusametil esitada projekti “Vestervalli 17 üürimajade ehitamine“ ettepanek ning projekti ettepaneku positiivse hindamise korral projekti taotlus meetmest ”Suuremate linnapiirkondade arendamine“ toetuse saamiseks.
 3.2 Kinnitada projekti “Vestervalli 17 üürimajade ehitamine“ projekti juhtivpartneriks Narva Linnavalitsuse Linnamajandusamet.

3.3 Kinnitada projekti “Vestervalli 17 üürimajade ehitamine“ omafinantseering 2024.-2026. aastatel kuni 3 774 866 eurot.

3.4 Positiivse rahastamise otsuse korral lubada Narva Linnavalitsusel võtta laenu punktis 3.3 nimetatud omafinantseeringu katmiseks 2025.-2026. aastatel kuni 3 749 866 eurot.
3.5 Kinnitada projekti “Vestervalli 17 üürimajade ehitamine“ sildfinantseerimine 2025.-2026. aastatel kuni 2 440 000 eurot.
3.6 Positiivse rahastamise otsuse korral lubada Narva Linnavalitsusel võtta laenu punktis 3.5 nimetatud sildfinantseeringu katmiseks 2023.-2026. aastatel kuni 2 440 000 eurot.
3.7 Projekti omafinantseerimise ja sildfinantseerimise summad aastate lõikes kajastada Narva linna arengukavas sh eelarvestrateegias.
4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE
Otsus jõustub seadusega sätestatud korras.

Tatjana Stolfat

Linnavolikogu esimees

